cyanic-selkie/wikianc huggingface dataset:
Hoërskool Waterkloof
2009
Vanaf 2008 word Lugvaartkunde as 'n keusevak in graad 8 en 9 aangebied. Bo en behalwe die teorie in die klas word modelvliegtuie gebou vir die praktiese komponent. Vanaf graad 10 tot 12 word 'n gespesialiseerde kursus in lugvaart- en verwante loopbane gevolg, met insluiting van 'n wêreldklas grondskool en vliegopleiding by uitgesoekte vliegskole.
Hoërskool Waterkloof neem ook jaarliks deel aan die International Aerospace Summer School wat by Cranfield, 'n universiteit in Engeland, gehou word. 10 lande neem aan die kompetisie deel en Suid-Afrika (Hoërskool Waterkloof) is jaarliks onder die top 5 lande.
Die leerders van Hoërskool Waterkloof het op die Nasionale vlak van die Afrikaans-Ekspo puik presteer. Hulle het 25 goud, 49 silwer en een brons medalje verower. Ses leerders is as nasionale wenners aangewys.
Daar word jaarliks 'n graad 11 onvoorbereide kompetisie gehou, waartydens Jannes Badenhorst as algehele wenner aangewys is.
Drie van die Engelse spanne het na die finaal deurgedring, waarvan twee gewen het.. Die senior tweetalige span r het die senior tweetalige kompetisie gewen.
Hoërskool Waterkloof het uitstekend gevaar in die 2009 Pretoria Eisteddfod. In Ontwerp het 10 leerders 'n A; 12 leerders 'n A+ en 12 leerders 'n A++ verwerf. In Visuele kuns het 9 leerders 'n A en 3 leerders 'n A+ verwerf. Suné Gerber is aangewys as algehele wenner vir tekenkuns en Stella Marais as algehele wenner vir ontwerp.
Die deelname aan die Eisteddfod was 'n groot sukses met 'n algehele gemiddeld van 85%. Die dansers het ook drie trofeë verwerf.
13 graad 12-leerders het die Presidents-verkennertoekenning ontvang.
Die orkes het 'n baie suksesvolle Europese toer gehad en daarna aan die Suid-Afrikaanse Konsertorkeskampioenskap deelgeneem. Hulle het die volgende prestasies behaal (vir die sesde agtereenvolgende jaar): eerste plek vir beste algemene indruk, konsertdissipline en netheid; beste opekonsertorkes en is as die algeheel beste konsertorkes vir 2009 aangewys. Mnr. Danie Smith is as dirigent van die jaar aangewys.
Tydens die ATKV Applous Koorkompetisie is die koor as een van net drie gemengde hoërskoolkore landswyd, as 'n finalis in die kompetisie aangewys
MIAGI (Music is a great investment) – hierdie internasionale musiekorganisasie leef die visie uit om aan alle bevolkingsgroepe musiek as 'n vertroostende, helende krag te bied. Met die daaglikse beoefening daarvan, behou kinders hulle innerlike skoonheid en onskuld. Catherine en Fraser Schenck het die orkestoer na Duitsland meegemaak waarvan die hoogtepunt die optrede in die Konzerthaus in Berlyn tydens die Young Euro Music Festival was.
Tydens die jaarlikse Top 10-byeenkoms by die Ruimsig stadion, het die Klofies in die tweede plek geëindig.
Die diepte van Hoërskool Waterkloof se atletiek is tydens ons B-span se Interhoër, PUK-Interskole Groep 5 byeenkoms bewys. Teen sterk skole se A-spanne het ons seuns sewende, ons dogters sesde en die atletiekspan algeheel vyfde geëindig. 39 medaljes is ingepalm.
Tydens die PUK-Interskole Groep 1 byeenkoms, het die A-span puik presteer. Daar was 27 prestasies bo 900 ABSA-punte. Van die 22 rekords is 7 deur Klofies aangeteken. Francois Tredoux, Irné Herbst en Zanri van der Merwe het individuele trofeë verower. Die dogters en die seuns het in die tweede plek geëindig en Hoërskool Waterkloof was vir die 22 ste keer die algehele wenner.
Op nasionale vlak het die Klofies 21 medaljes verower: vyf brons, vier silwer en twaalf goud.
Juné Roelofse, Melissa Harmse en Zanri van der Merwe het Suid-Afrika op internasionale byeenkomste verteenwoordig. Op die Suidelike-Afrika Jeugbyeenkoms het Melissa 'n brons medalje in die 400 meter hekkies verwerf, Juné goud in die hoogspring en Zanri silwer in die 200 meter en goud in die 1000 m aflos en verspring. Zanri is ook vir die SA Skolespan gekies. Melissa en Zanri het Suid-Afrika op die Wêreld Jeug Kampioenskappe in Italië verteenwoordig.
Theané Guthrie (O/18) en Welma Luüs (O/17) is vir SA-spanne gekies. Die eerste- en O/15A-span het die Noordvaaltrofee oortuigend gewen. 35 dogters is vir Noord-Gautengspanne gekies. Die eerstespan het vierde in die St Mary’s Feestoernooi geëindig. Die O/15A-span was Stadsbekerwenners. Die tweede-, O/15A-, O/15B- en O/14B-span het hulle NuPower/Tuksreeks gewen. Die eerste-, tweede-, derde-, O/15A- en O/15B-span was ligawenners.
gewen het; die span het algeheel eerste in NuPower/Tuksreeks geëindig; agt seuns is vir Noord-Gautengspanne gekies en die eerstespan het aan die Aitkentrofee-kompetisie deelgeneem.
Die eerste span het die SA Hoërskoletoernooi, NuPower/Tuksreeks en Gauteng-Noord Hoërskoletoernooi gewen. Hulle was naaswenners in die Gauteng-Noord Spanuitdaagtoernooi, Voorsitterstrofee, Super Six Cuptoernooi en het 'n goue medalje tydens die internasionale St. John’s-toernooi verwerf.
Vyf Klofiesis in die Gauteng-Noordspan in die onderskeie ouderdomsgroepe opgeneem: O/15A:	Danru Ferns, Sean Phillips en Frederik Andersen. O/19A:	Vukosi Bamuza en André Malan in die Northerns-span. André is in die SA-skolespan opgeneem. Klofie-afrigters, mnr. N. de Villiers (O/19) en Johan Muller (O/17), is as spanbestuurders van die provinsiale spanne aangestel.
In die plaaslike liga het die O/15A-span die Noordvaal-trofee ingepalm en die O/14A-span was ligawenners.
Die senior dogters het elke byeenkoms derde uit 38 skole geëindig. Tien atlete het aan die AGN-Landloopkampioenskap deelgeneem en ses aan die Gauteng Kampioenskap.
2009 was 'n baie suksesvolle netbalseisoen. Die wenners in die verskillende kampioenskappe: D4 -liga: 	O/18B, O/17B, O/16A, O/16B, O/16C en O/15C. Gauteng Kampioenskap:	O/16A en O/14A. School’s Sport Festival:O/18A (onbeslis), O/16A (onbeslis) en O/15A is naaswenners
Vyftien Klofie-netbalspelers en twee afrigters het Gauteng by die SA Skole-kampioenskap verteenwoordig. Suné de Villiers en Melissa Myburgh, is onderskeidelik in die SA O/17- en SA O/18-skolespan opgeneem.
Die span is as die wenners van die D4 mediumskole kompetisie (bereken volgens die aantal ruiters) aangewys.
Die Eerstespan verloor teen Hoërskool Monument (32/20).
In 2009 het Hoërskool Waterkloof 33 provinsiale spelers opgelewer. Lean Schwartz is in 2009 vir die SA O/18-Akademiespan gekies en is vir die SA O/19-oefengroep gekies. Gerno Eksteen en Lean Schwartz is vir die SA O/18 SARU-oefengroep gekies. Quinten Kruger, Schalk van Heerden en Faf de Klerk was lede van die SA-Akademiespan.
Sewe Klofies het vir die O/18-Cravenweekspan in Oos-Londen gespeel: Lean Schwartz (kaptein), Jacques Momberg, Herman Basson, Gerno Eksteen, Pierre Lombard, Anton Kruger en Jacques Lombard. Vier Klofies is vir nasionale spanne verkies.
In spanverband het die Klofies puik presteer: NuPower/Tuksreekswenners, D4-wenners, Gauteng Top Schools-wenners op top ses borde en SA Top Schools-naaswenners. Individuele Klofies het ook uitgeblink: elf het provinsiale kleure en vier nasionale kleure behaal. Hendri de Klerk het 'n internasionale FIDE gradering en Jeandré du Randt het 'n goue medalje by die Wêreld O/16 Skaak-Olimpiade in Turkye gewen.
Die Waterkloof Skaaksentrum het 'n geskiedkundige mylpaal bereik deur 'n satelliet-akademie by vyf skole in Mamelodi/Eersterust te begin.
Twee ontwikkelingstoernooie is met groot sukses in Mamelodi en Eersterus aangebied.
Negentien Klofies het in Noorweë aan die Arctic Chess Challenge deelgeneem en drie Klofies het in die Top 10 van hul graderingsgroep geëindig. Frankryk is ook besoek.
Die 2009-seisoen was baie geslaagd. 'n O/15-span is ook in die liga ingeskryf.
Saam met die span en afrigters, Cornel Bezuidenhout, Tessa Burger en Jaco Swanepoel kan die Trompoppies terugkyk op 'n uiters suksesvolle jaar waarin hulle in die ligakompetisies en provinsiale kompetisies goed presteer het. Tydens die Suid-Afrikaanse kompetisie in Bloemfontein het die buitenshuise afdeling	(Groot groep onvoorbereid) 'n brons medalje ontvang; die binneshuise afdeling (kleingroep), die buitenshuise afdeling (groot groep) en die kampioen van kampioene-afdeling het almal 'n silwer medalje ontvang. Die trio’s het twee gopue medaljes ontvang. Carmia Essakow en Mirinda Blignaut het SADMA-kleure (SA) ontvang en Anna-Lotte Retief het Protea-kleure ontvang. Anne-Lotte het as lid van die SA-span in die VSA deelgeneem.
2010
345 kandidate het die volle Matriekeksamen geskryf; 100% slaag; 915 onderskeidings, 90,14% universiteitsvrystelling; 100% slaagsyfer vir die 20ste opeenvolgende jaar.
Aangewys as nr. 1 skool in Gauteng: 22 vakke het 'n gemiddeld van 70%+ behaal.
Hoërskool Waterkloof se leerders het tydens die nasionale Afrikaans-Ekspo 24 goue, 32 silwer, en 8 brons sertifikate verwerf.
Al die leerders wat na die Noord-Gauteng-Expo vir Jong Wetenskaplikes deurgedring het, het medaljes behaal. Vyftien take het goue medaljes ontvang. Tien take is gekies om by die Nasionale Expo vir Jong Wetenskaplikes uit te stal. Monique Gerber en Jeandré du Randt het goue medaljes ontvang. Twee leerders, nl. Monique Gerber en Laura Meyer, is vir die span wat oorsee deelgeneem het, gekies.
Klofies se Robotika-span, Super Boom, het in Junie aan die FLL Open European Robotics-kompetisie in Istanbul, Turkye, deelgeneem. Daar was 55 spanne van regoor die wêreld. Die spanhet uitstekend gevaar en is as algehele naaswenners aangewys. Hulle is. as wenners in die robotontwerp-afdeling aangewys en was finaliste in die spangees-, spanwerk- en robotprogrammering-afdeling. Tydens die kompetisie het hulle 100% vir hul robot se funksionering gekry toe hul robot die baan foutloos voltooi het.
2010 was 'n groot jaar vir redenaars. Nie alleen was Hoërskool Waterkloof die enigste skool in Pretoria wat twee senior redenaars in die ATKV-finaal gehad het nie, maar die skool het ook wenners in die Noord-Gauteng Van Huyssteen-oratorsfees gehad.
Tydens die spanredenaarskompetisie het die graad 11- en graad 12-span hulle afdelings gewen. Ané de Wet is as beste graad 9-redenaar.
Die graad 9-span in die English Orators-afdeling is as wenners aangewys.
Agt Klofies het die eer te beurt geval om lede te kon wees van die Simfonia Juventi-jeugorkes.
Die konsertorkes se vier groepe het aan die 2010 Suid-Afrikaanse Kampioenskap deelgeneem. In die Ensemble-kategorie het die Saksofoon Oktet die tweede plek en die Con Gusto Ligtemusiek-ensemble die eerste plek behaal. In die konsertorkesafdeling het die Con Brio Ligtemusiek-orkes die tweede plek en die Hoërskool Waterkloof Konsertorkes vir die sewende jaar die eerste plek behaal. Die orkes het ook vir die sewende keer die trofee vir Beste Algemene Indruk, Konsertdissipline en Netheid verower. Mnr. Danie Smith is as die Dirigent van die Jaar aangewys. Renée Hartzenberg het haar S.A. Platinum Erewapen vir vyf agtereenvolgende jaar as lid van die orkes wat die SA’s ononderbroke wen, ontvang. By die Pretoria Eisteddfod het die konsertokes 'n A+ ontvang asook 'n diploma (bo 95%) by die National Eisteddfod Academy.
Die Interskole Serenadekompetisie is in 2010 die eerste keer op skoolvlak aangebied.
In die kunswedstryd het leerders in 'n wye verskeidenheid instrumentale en vokale afdelings meegeding. Topprestasies is gelewer. Monique van Alphen was 'n afdelings- sowel as beurswenner vir haar fluitspel. Renée Hartzenberg is saam met Monique aangewys as algehele wenners vir die beste concerto. Deidre Ilsley het op die Grahamstadse Kunstefees as solis saam met die Tshwane Jeugorkes opgetree. Sy het ook 3 A++ sertifikate en 'n trofee vir die beste kunslied verower. Susan en Jacques Tredoux het 'n wisseltrofee vir die Beste Senior Blokfluitensemble ontvang.
Hoërskool Waterkloof het in die 2010 Pretoria Eisteddfod se Beeldende Kunste-afdeling puik gevaar. In al die afdelings, naamlik tekenkuns, skilder en ontwerp was Waterkloof die algehele wenners. Ses kategoriewenners was ook Klofies
14 matrikulante het die Presidentsverkennertoekenning behaal.
Twee Engelse en twee Afrikaanse tonele is op die planke gebring. Hoërskool Waterkloof se Dansakademie is aangewys as die top Dansakademie in die hele Gauteng met 'n gemiddeld van 82%.
Tydens die TUT Top 12-byeenkoms lewer die Klofies weer 16 prestasies bo 900 ABSA punte, waarvan 7 bo 1000 punte was. Die seuns eindig tweede. Tydens Noordheuwel se Top 10-byeenkoms by die Ruimsigstadion, het die Klofiespuik prestasies gelewer. Vier prestasies was bo 900 ABSA punte, waarvan 3 bo 1000 punte was. By Tuks se Top 10 byeenkoms lewer die Klofies 9 prestasies bo 900 ABSA punte, waarvan 2 bo 1000 punte was. Die diepte van Waterkloof se atletiek is tydens die B-span se Interhoër gewys. Op 24 Februarie het die Klofies aan die PUK-Interskole Groep 5-byeenkoms deelgeneem. Teen sterk skole se A-spanne eindig die seuns 3de, die dogters 2de en Hoërskool Waterkloof tree as die algehele wenners uit die stryd. Die Klofies palm 17 goue medaljes in en die senior dogterspan word as die wenners aangewys. Op 2 Maart, tydens die PUK-Interskole Groep 1-byeenkoms op Rustenburg, het die A-span weer goed presteer. Daar was 20 prestasies bo 900 Absapunte. Lendo Greyling verbeter die rekord in die seuns O/14 400 meter. Die seuns eindig in die tweede plek, en Waterkloof eindig vir die eerste keer derde in die algehele kompetisie. In 2010 het Hoërskool Waterkloof se atlete weereens ’n uitstaande jaar by die verskillende nasionale kampioenskappe beleef. Die Klofies het 12 medaljes verower, waarvan 4 brons, 1 silwer en 7 goud. Ruan Greyling het Suid-Afrika op drie internasionale byeenkomste verteenwoordig. Hy is eers vir die SA Skolespan gekies, en verower ’n silwer medalje in die 400 meter by die COSSASA byeenkoms in Botswana. Hy was ook deel van die span wat die goue medalje in die 1000 meter aflos gewen het. Op die Suidelike Afrika Jeugbyeenkoms in Botswana verower hy 'n goue medalje in die 400 meter. Die hoogtepunt van sy seisoen was in Augustus toe hy vir Suid-Afrika aan die eerste Jeug Olimpiese Spele in Singapoer deelgeneem het. Tydens die uitdun teken hy die beste tyd van sy loopbaan aan. Ruan verras toe hy in die finaal weer ’n persoonlike beste tyd aanteken en in baan agt die silwermedalje verower.
Die Klofie-Bergfietsryers het in 2010 besonder goed presteer en die span is as die skole-bergfietskampioen gekroon. Die reeks het uit drie ligabyeenkomste bestaan waarvan Hoërskool Waterkloof al drie gewen het en ook as die reekswenner gekroon is. Ongeveer 70 skole het deelgeneem.
NuPower/Tuks-reeks: Waterkloof het tweede in die NuPower/Tuks-reeks en by die Gauteng-Noord Hoërskole-kampioenskap geëindig.
Welma Luüs is vir die O/18 SA-span gekies en speel vir die O/17 SA-span in die nasionale O/21-toernooi. 40 dogters word in Noord-Gautengspanne gekies. Die O/14A-, O/16A- en eerste span is Stadsbekerwenners. Klofies is algehele wenners van die NuPower/ Tuksreeks. Die eerste-, tweede-, O/15A- en O/16A-span wen hul kompetisie in die NuPower/Tuksreeks. Die eerste-, tweede-, derde-, O/16A-, O/16B-, O/14A- en O/14B-span is ligawenners. Die O/16A- en O/14A-span is naaswenners in die Noordvaalkompetisie.
Ses spanne het aan die liga deelgeneem en die O/14A- en O16B-span het hul onderskeie ligas gewen.
Die SA Homeloans Binnenshuise Krieketfasiliteit is vroeg in 2010 in gebruik geneem. Buiten dat die skoolspanne en krieketakademie onder gunstige omstandighede oefen, word daar ook goeie werk deur goedgekwalifiseerde buite-afrigters gedoen deur die aanbieding van individuele sessies. In die plaaslike liga het die O/15A-span die Noordvaal-trofee ingepalm. Die O/14A-span was ligawenners.
Op Maandag 19 Julie is 'n Klofie massa-landloop by die skool gehou. 1200 Klofies het aan die wedloop oor 2 kilometer deelgeneem. Sewe Klofies eindig onder die top 20 in hulle ouderdomsgroepe tydens die Gauteng-Noord Kampioenskap. Ses Klofies word vir die Distrikspan gekies. Agt Klofies word vir die Gauteng-Noordspan gekies om aan die SA kampioenskap deel te neem.
Hoërskool Waterkloof was weereens algehele wenners van die NuPower Tuksreeks. Die O/15A was wenners, terwyl die O/14A en O/16A tweede was; O/17A en O/18A was derde. Tydens D4 en Tshwaneligas het al vyf die A-spanne gekwalifiseer vir die Gautengkamp en O/14A, O/15A, O/16A en O/18A vir Schools’ Festival.
Verskeie Klofie-netbalspelers het Gauteng by die SA Skole kampioenskap verteenwoordig.
Gedurende 2010 het Hoërskool Waterkloof 19 perderuiters gehad en in die Grootskole-kategorie deelgeneem. Van die ruiters het aan die uithouwedrenne deelgeneem en vanaf 2011 sal dit 'n volwaardige deel van die klub wees. 2010 was die eerste jaar wat 'n senior en juniorspan in die ligas deelgeneem het. Die seniorspan het in die semifinaal van die liga verloor en die juniorspan in die kwartfinaal teen gevestigde Engelse spanne.
Die NuPower/Tuks-reeks is deur Hoërskool Waterkloof oorheers: die O/14A, O/15A en O/16A was gouemedalje-wenners. Die eerstespan het derde geëindig. Met die vier spanne wat die finaal gewen het, is Hoërskool Waterkloof as algehele wenners van die rugby én NuPower/Tuks-reeks aangewys. O/14B en O/16B was die wenners in die afdeling vir B-spanne en die tweedespan was tweede. Al die A-spanne het in die finaal van die Beeldtrofee gespeel – 'n uitmuntende en eerste prestasie vir die skool. Die O/14A-, O/15A- en O/16A-span was Beeldtrofeewenners. 29 Klofies is vir provinsiale spanne gekies.
Die 7’s-rugby het geskiedenis te maak deur drie van die vyf @lantic 7’s-toernooie te wen. Drie Klofies is by die @lantic-span wat gekies is om teen die Springbok 7’s-span te speel, ingesluit. Hulle het ook in die senior provinsiale 7’s-kategorie by die Royal Bafokeng-stadion gespeel. Klofies se 7’s-span het outomaties vir die nasionale 7’s-toernooi gekwalifiseer wat by Konka aangebied word.
Die ligaspanne was almal onoorwonne wenners in die D4-liga. Ons 1ste span en die O/15-span was Gautengkampioene en albei die spanne was naaswenners by die SA Top Schools. Drie Klofies verwerf SA nasionale kleure – IM Watu Kobese, Marcel Roberts en Jeandré du Randt en 14 Klofies word gekies vir junior provinsiale skaakspanne.
Klofie-skaak is bevoorreg om 'n stigterslid te wees van die Moves for Life skaakprogram, saam met pres. Jacob Zuma, asook gemeenskaps-, politieke en besigheidsleiers. Klofie-skaak bedryf verskeie satelliet-akademies in agtergeblewe gemeenskappe regoor Suid-Afrika. Chess SA en die wêreld-skaakliggaam, FIDE ondersteun die inisiatiewe en ander Afrikalande werk ook saam.
In 2010 is 12 Klofies vir die Gauteng-Noordspan gekies. Welma Luüs is vir die SA O/19-span gekies en Gerhard Gruindelingh en Phillip de Bruyn vir die SA Hoërskolespan.
Klofie-tennisspelers het die O/15- en bo 15-afdeling van die NuPower/Tuksreeks gewen en is weer as die algehele wenners van dié reeks gekroon.
Welma Luüs en Dané Joubert is as die beste dubbelspelpaar by die Amanda Coetzer-toernooi aangewys.
Klofie-Trompoppies het op die Gauteng provinsiale ligakompetisies, binnenshuis sowel as buitenshuis, skoonskip gemaak deur in beide genres as wenners uit die stryd te tree. Gevolglik het die Klofiespan as die nommer een span in Gauteng, aan die nasionale kompetisie deelgeneem. Tydens die nasionale kompetisie het die Klofie-trompoppiespan verskeie goue medaljes verwerf. Die Twirling Flags is net een van die afdelings waarin Klofie-dogters goue medaljes verwerf het. In die buitenshuise kompetisie (grootdril) het die Klofie-dogters met 0,45 punte minder as Hoërskool Brackenfell tweede geëindig. Verskeie Klofie-trompoppies het hul SADMA-kleure verwerf en Suid-Afrika in die VSA in 'n internasionale kompetisie verteenwoordig.
2011
Die vierde permanente hoof van Hoërskool Waterkloof, mnr Daan Potgieter het in Januarie 2011 diens aanvaar.
306 kandidate wat volle matriekeksamen geskryf het; 100% slaag; 800 onderskeidings; 90% universiteitsvrystelling; 30 kandidate met 7 of meer onderskeidings; 100% slaagsyfer vir die 22ste opeenvolgende jaar.
Aangewys as die Top Akademiese skool in Gauteng vir die vierde agtereenvolgende jaar. Melise du Toit is derde in Gauteng.
Elizna du Toit het die tweede plek landswyd in die Junior Afrikaans Olimpiade behaal. In die Senior Afrikaans Olimpiade het Gustav Wingard die negende plek nasionaal en Liesel Mienie die dertiende plek nasionaal behaal.
In die tweetaligheidseksamen, die Taalbondeksamen, het Rütger van Gruting in graad 10 die 18de plek nasionaal behaal.
In die Poort Skryfkompetisie is Liesel Mienie en Zia Sonnekus se skryfwerk nasionaal beloon.
Ulrik de Mûelenaere was die algehele Gauteng-juniorwenner van die tweede rondte Wiskunde Olimpiade. Hy het ook na die finale rondte deurgedring en is as lid van die Gauteng-Noord Skole-wiskundespan gekies.
By die Nasionale Expo vir Jong Wetenskaplikes het die volgende leerders goue medaljes ontvang: LouFrans Esterhuizen, Roland Bezuidenhout, Miné van der Walt en Mericia Els (kategoriewenner) en Jean-Pierre de la Rey (kategoriewenner en onder die top 14 projekte). Nicolas Popich (kategoriewenner) is gekies om aan 'n oorsese expo deel te neem.
Ian Stapelberg het Suid-Afrika in November 2011 in Abu Dhabi verteenwoordig.
Tydens die ATKV-redenaarskompetisie het sewe redenaars, naamlik Jané Möller, Carli Grobbelaar, Carl-Adriaan Hugo, Ané de Wet, Olivia de Kock, Mericia Els en Thuli Manunga na die halfeindrondte deurgedring. Mericia Els het as junior redenaar na die eindrondte deurgedring. Mericia Els in graad 8 en Marinette Coertzen in graad 10 was die wenners van die Engelse afdeling van die individuele redenaars in die Van Huyssteen Noord-Gauteng Oratorskompetisie.
Die koor het in 2011 'n nuwe dirigent, mnr Neels Boonzaaier, aangestel. Die koor het aan verskeie koorfeeste deelgeneem, asook aan die Pretoria Eistedfodd en die ATKV Applous-streeksuitdunne in die ervare afdeling. Die koor het hier 'n goue toekenning ontvang.
Die konsertorkes is vir die negende agtereenvolgende jaar as die beste konsertorkes in Suid-Afrika gekroon. Verskeie lede het nasionale orkeskleure verwerf.
Die Dansakademie word al hoe meer bekend vir die hoë standaard wat gehandhaaf word en gevolglik is uitnodigings om as gaskunstenaars op te tree van die Tshwane Youth Arts Festival, St. Albans se kultuurraad en Tukkies se spog Serenade-aand ontvang. By al drie optredes was die Klofie-dansers ware ambassadeurs vir die skool.
Leerders het in 'n wye verskeidenheid uitvoerende, instrumentale en vokale afdelings meegeding. Verskeie topprestasies is bereik.
Hoërskool Waterkloof het in 2011 aan twee nasionale toneelkompetisies deelgeneem en besonder goed presteer. In die ATKV-Tienertoneel is die groep as een van die top 10 tonele nasionaal aangewys en het by Aardklop opgetree.
Drie Klofies het Suid-Afrika in die buiteland verteenwoordig. Zanri van der Merwe het aan die Afrika Juniorkampioenskappe in Botswana deelgeneem. Somari Els en Reinhard van Zyl verteenwoordig hulle land by die Suidelike Afrika Streeksbyeenkoms in Windhoek. Albei hierdie atlete word ook ingesluit in die SA-span wat in Frankryk aan die Wêreld Jeugkampioenskappe deelgeneem het. Reinhard verstom die wêreld toe hy die finaal wen. Dit was die eerste keer in die skool se geskiedenis dat ’n Klofie ’n goue medalje by ’n internasionale byeenkoms wen.
Dit is die vierde jaar wat Hoërskool Waterkloof aktief deelneem. In 2011 het die ryers puik gevaar en is by die nasionale byeenkoms as die beste gemengde span in die land aangewys. Die meisiespan het 'n tweede plek behaal. Die skool het ook vir die tweede agtereenvolgende keer die Anatomic Skolereeks gewen.
Die eerste span wen die Suid-Afrikaanse Hoërskole Vereniging se topskole toernooi, die Gauteng-Noord Hoërskole A-liga (deur Tuks Sportskool in die finaal te klop), die NuPower/Tuks toernooi en speel gelykop teen Tuks Sportskool in die prestige St. John’s Internasionale Gholftoernooi by Sun City, waar Hoërskool Waterkloof baie mediadekking gekry het. Die eerstespan was naaswenners in die Voorsitterstrofee. Nege spanne speel in die liga. Die 1e, 3e, 4e, 7e en 9e span was afdelingswenners en die derdespan naaswenners in die Gauteng-Noord Hoërskole Gholf se B-liga.
Christiaan Bezuidenhout verwerf Nasionale kleure, sy span eindig eerste in die All Africa Games in Namibië, hy eindig gelyk eerste met Matthew Bright in die finale kampioenskappe van die Glacier Junior Kampioenskappe en verloor in die uitspele. Ruan Conradie as lid van die Gauteng-Noord Hoërskole gholfspan kom tweede in die interprovinsiale gholftoernooi wat by Parys plaasgevind het. Ruan word in die SA Skolespan opgeneem. Hy was derde in die SA Seuns 0/15 toernooi en 6e in die SA Seuns 0/16.
Die afgelope seisoen het die volgende hoogtepunte opgelewer: Anél Luüs is in die O/17-oefengroep opgeneem; 41 dogters is vir Northerns Blues provinsiale spanne gekies; die O/15A-span was Stadsbekerwenners en die O/14A-, O/16A- en eerstespan Stadsbekerwenners. Klofie-hokkie was weer die algehele wenners van die NuPower/Tuksreeks. Die O/15A-, O/16A, O/14B-, O/15B-, O/16B- en tweedespan het hulle afdeling in die NuPower/Tuksreeks gewen. Die eerste-, O/16A-, O/14A- en O/14B-span was Grootskole ligawenners en die O/15A-span was Noordvaalwenners.
Die 2011-seisoen sal onthou word as dié een waar die seuns aan die eerste Noordvaaltoernooi deelgeneem het. Die eerste span het derde geëindig en die O/14A-span tweede.
Die tweede span het hul liga oortuigend gewen.
Die 2011-seisoen het verskeie hoogtepunte opgelewer: Die eerste en O/16A-span het die NuPower/Tuksreeks gewen; 6 seuns is vir Noord-Gautengspanne gekies; die eerste span het hul ligawedstryd teen Pretoria Boys’ High gewen en die eerste “Heroes vs Legends”-wedstryd is na afloop van die seisoen gehou.
Verskeie spanne het vanjaar hul onderskeie ligas gewen. Die eerste span is op die Standard Bank Nasionale pro 20-toernooi as die nasionale kampioen aangewys. Dié span het ook 'n toer na Engeland onderneem. Die tweedespan het vir die eerste keer in die skool se geskiedenis die B-liga gewen. Die derdespan het D-liga gewen en die O/14A-span het die Grootskole Weekliga gewen. DIe O/15A’s het in hulle weekliga tweede geëindig. Jovaun van Wyngaardt is vir die SA Colt-span gekies.
Op grond van die uitslae tydens die ligawedlope word Waterkloof weer na die Noordvaal finaal uitgenooi.
Twaalf Klofies tel onder die top 20 landlopers aan die einde van die ligawedlope. Vier Klofies is vir die Distrikspan gekies. Vier Klofies eindig onder die top 10 in hulle ouderdomsgroepe tydens die Gauteng-Noord Kampioenskap. Sewe Klofies word vir die Gauteng-Noordspan gekies om aan die ASA Landloopkampioenskappe deel te neem. Marnu du Plessis en Tarien Prinsloo verower brons medaljes vir hulle aandeel in hulle onderskeie spanne se derde plekke op die SA kampioenskap in Bloemfontein.
Hoërskool Waterkloof is weereens as algehele wenner van die NuPower/Tuks-Reeks aangewys – O/14A, O/15A en O/16A was wenners. Tydens die D4- en Tshwane-liga het al vyf die A-spanne weereens vir Gauteng en vir die Schools’ Festival gekwalifiseer. Die O/18’s het die Festival gewen, terwyl die O/16’s die SA Challenge gewen het. Met hierdie wen het hulle gekwalifiseer om aan die Wêreld Jeugbyeenkoms in Singapoer deel te neem.
Verskeie Klofie-netbalspelers het Gauteng by die SA Skolekampioenskap verteenwoordig: Drie van ons spelers, Lizanne Visser en Shenel Bouwer (O/17) en Megan Blaauw (O/18) is gekies onder die top 35 spelers in Suid-Afrika. Meagan is in die SA Skolespan ingesluit.
Die Klofie Perdryklub bestaan uit 17 ruiters. Hulle het gedurende die jaar aan vier skoue (kompetisies) teen ander skole deelgeneem. Na afloop van die skoleskoue was Hoërskool Waterkloof die wenner, in die Groot Skole-kategorie, in Saddle Seat.
Die eerste span was wenners in die NuPower/Tuks-Reeks. O/14B en O/15B was die wenners in die afdeling vir B-spanne. Al die A-spanne het in die finaal van die Beeldtrofee gespeel – 'n uitmuntende prestasie vir die skool die tweede jaar na mekaar. Die O/14A-, O/15A- en eerstespan was Beeldtrofeewenners.
Sean Robinson, Morné du Plessis, Irné Herbst en Marné Coetzee is opgeneem in die SA-skole rugbyspan wat teen Frankryk speel; Sean Robinson, Janco Gunter en Rohan J van Rensburg is in die SA O/18 7’s rugbyspan opgeneem wat aan die Jeug Statebondspele op die Eiland Man deelgeneem het. Hulle het die silwer medalje verower.
Die skool was NuPower/Tuksreekswenners; Grey Kollege Hoërskole Uitnodigingstoernooi – naaswenners. Al ons spanne was ligawenners asook D4-distrikswenners in die O/15-, O/17- en O/19-afdelings. Hoërskool Waterkloof het Gauteng Top Skole verower en die O/19-span ontvang goue medaljes terwyl die O/17- en O/15-spanne silwer medaljes wen. Al die Klofie A-spanne kwalifiseer vir die SA Top Skole 2011 in Bloemfontein. Die Klofies O/19-span wen die SA titel wat Klofies die SA Top Skaakskool vir 2011 maak en die O/15-span eindig tweede nasionaal.
Drie Klofies verwerf SA Junior Nasionale kleure, naamlik Roland Bezuidenhout wat die SA O/14 titel wen. Hy verteenwoordig SA vanjaar drie keer internasionaal: as lid van die SA-span by die Wêreld O/16 Olimpiade in Turkye, by die O/14 Jeug Wêreld Kampioenskap in Brasilië en by die Afrika Jeugkampioenskap in Zambië. Bernard Koekemoer verteenwoordig SA by die O/14 Jeugskaak Wêreld Kampioenskap en by die Wêreld O/16 Olimpiade as lid van die SA-span. Marcel Roberts word as lid van die SA O/16 Olimpiade B-span gekies.
Mev. M van der Merwe is genooi om die Kasparov Chess Foundation Europe in België te besoek. Sy het aan die 30-speler simultaan teen Gary Kasparov deelgeneem.
Hoërskool Waterkloof het in 2011 weer swem as 'n sportsoort aangebied. Die span was naaswenners in die E-liga (die intreevlak vir nuwe skole.
Gerhard Gruindelingh, Stephan Crafford, Wayne van Schalkwyk, Leon Olivier, Thomas Greeff, Anél Luüs, Lu-Marie Makkink, Helena Potgieter, Nicola Nel en Anandhi Botha is vir die Gauteng-Noord Hoërskolespan gekies. Gerhard Grundelingh en Anél Luüs is vir die SA Skolespan gekies.
Verskeie goue medalje en eerste plekke word behaal. Die trompoppies is aangewys as SA Kampioene in buitenshuis sowel as binneshuise kompetisies. Carmia Essakow en Annelie Pruis is as die beste leidsters in SA aangewys. Die Waterklooftrompoppies word aangewys as Champs of Champions tydens die SA Kampioenskap. 21 trofeë is verower. Sewe trompoppies verwerf Proteakleure.
2012
Matriekuitslae: Hoërskool Waterkloof is vir die vyfde agtereenvolgende jaar as die top akademiese skool in Gauteng aangewys. Die 305 kandidate het 'n gemiddeld van 72% met 765 vakonderskeidings behaal. 87% het universiteitstoelating gekry. 73 kandidate het 'n gemiddeld van hoër as 80% gekry. 20 vakke het 'n gemiddeld van hoër as 70%.
Tydens die INTERNATIONAL SCIENCE FAIR wat van 4 tot 6 Oktober gehou is, het Hoërskool Waterkloof baie goed presteer: 5 van die nege projekte word as deel van die internasionale span gekies; 5 van die nege projekte is kategorie-wenners. Die volgende leerders is vir die internasionale span gekies: Marlene Meyer, Christine Popich, Tiehan Nel, Ulrik de Mûelenaere, Jean-Pierre de la Rey.
Klofies het weereens uitstekend gevaar op die Noord-Gauteng Expo vir Jong Wetenskaplikes: 13 van die 25 projekte behaal goue medaljes, 7 silwer medaljes en 4 brons medaljes; 6 projekte ontvang spesiale pryse en 9 projekte het na die nasionale rondte deurgedring.
Ulrik de Mûelenaere het na die derde en finale rondte van die Nasionale Wiskunde Olimpiade deurgedring. Ulrik de Mûelenaere is in die Gauteng-Noord Junior Wiskunde Skolespan opgeneem. Hulle het op nasionale vlak derde in die land geëindig.
Marcel Coetzee, Ruan Steenkamp en Ulrik de Mûelenaere was die wenners van die tweede prys tydens die Universiteit van Pretoria se Wiskundekompetisie.
Ses leerders het na die semifinaal van die ATKV-redenaarskompetisie deurgedring., naamlik Liané Badenhorst en Jané Möller het na die landswye finaal deurgedring. Sy was tweede in haar afdeling en het die toekenning vir die beste taalgebruik ontvang. Jané Möller het die voorreg gehad om twee keer tydens haar hoërskoolloopbaan in die landswye finaal te praat.
Die koor onder leiding van mnr. Neels Boonzaaier, het gedurende 2012 aan verskeie plaaslike koorfeeste en kompetisies deelgeneem en 'n baie suksesvolle buitelandse toer na Kroasië en Italië onderneem. In Kroasië het hulle aan 'n internasionale kultuurfees deelgeneem.
Collette Brand het as tjellis in Junie/Julie saam met hierdie nasionale jeugorkes na Duitsland getoer.
Animé Struwig was as eerste violis lid van hierdie streek-jeugsimfonieorkes. Hierdie orkes het, benewens konserte in Nylstroom, Naboomspruit en Nelspruit, ook geskitter tydens 'n feestelike gala-aand in die ZK Matthews ouditorium van UNISA.
Die musiekleerders het uitstekend presteer. Miné van der Walt is as algehele wenner van die klavierafdeling aangewys.
Die konsertorkes bestaan uit 50 hoër- en laerskoolleerders. Uit die konsertorkes word daar ook 'n Ligte Musiekensemble en Ligte Musiekorkes saamgestel. Hoërskool Waterkloof  Konsertorkes is vir die negende agtereenvolgende jaar die SA-Kampioen. Die orkes is ook die afgelope nege jaar die houer van die trofeë vir Beste Algemene Indruk, Konsertdissipline en Netheid. Die dirigent, mnr. Danie Smith is vir die sesde keer as Beste Dirigent tydens die nasionale kompetisie aangewys. Die Ligte Musiekensemble het gedurende 2012 as wenner in die ensemble-kategorie geseëvier met die Ligte Musiekorkes wat 'n tweede plek naas die konsertorkes behaal het.
Oud-Klofie Willie de Beer was deel van die span wat die silwermedalje in die 4 x 400 meter aflos by die Wêreld Senior Atletiekkampioenskap in Korea verower het. Willie was ook deel van die span wat in die uitdunne 'n nuwe SA rekord opgestel het. Divan Engelbrecht het in Desember 2011 aan die IWASF (International Wheelchair and Amputees Sports Federation) Wêreld Seniorspele in Sharjah in die Verenigde Arabiese Emirate deelgeneem. Hy was derde in die 100 meter, tweede in die 200 meter en hy wen die 400 meter met 'n nuwe Afrika-rekord.
Die diepte van Waterkloof se atletiek is tydens ons B-span se Interhoër gewys. Op 24 Februarie het die Klofies aan die PUK-Interskole byeenkoms vir B-spanne deelgeneem. Ons seuns eindig 3de, ons dogters 2de en ons tree as die algehele wenners uit die stryd. Twee individuele trofeë word deur die Klofies verower.
’n Deurbraak is gemaak toe Hoërskool Waterkloof op 2 Maart weer tot die Pretoria A-Bond toegelaat is. Klofie-atlete lewer 10 prestasies bo 900 ABSA-punte en 3 bo 1000 punte. Die Klofies verbeter 8 rekords, waarvan 4 in die aflosse, en drie trofeë word verower. Die dogters eindig derde, die seuns tweede en algeheel eindig Hoërskool Waterkloof in die tweede plek.
In 2012 het Hoërskool Waterkloof se 15 provinsiale atlete weereens ’n uitstaande jaar by die verskillende nasionale kampioenskappe beleef. Die Klofies het 4 medaljes verower, waarvan 3 silwer en 1 goud.
Somari Els verteenwoordig haar land by die Suidelike Afrika Streeksbyeenkoms in Zimbabwe, waar sy die diskusgooi gewen het.
In die Anatomic skole-reeks was die Klofies vir die 3de agtereenvolgende jaar die wenners.
Nege spanne het in die liga gespeel..Die eerste span het die Retief Goosen Suid-Afrikaanse Hoërskole Kampioenskap en die Gauteng-Noord Spantoernooi gewen. Die eerste span was ook naaswenners in die Voorsitterstrofee en die prestige St. John’s Internasionale Gholftoernooi by Sun City. In die finaal van Gauteng-Noord Hoërskole A-liga speel hulle teen Tuks Sportskool en die Klofiespan wen.
Christiaan Bezuidenhout het Nasionale kleure verwerf. Hy het die All Africa Games in Botswana gewen en die span het ook eerste geëindig. Hy het aan die Toyota World Junior Golf Team Championship, by Chukyo CC in Nagoya Japan deelgeneem. Hy is die Retief Goosen SA Hoërskole kampioen, het die Glacier Junior Kampioenskap, die Gauteng-Noord Hoërskole Kampioenskap asook die Ekurhuleni 0/23 geslote kampioenskap gewen.
Crystal Cooper, Bianca de Beer en Es-marie Schoeman het aan die SA Dogters te Orkney deelgeneem. Ruan Conradie en Aubrey Kok het aan die SA Seuns 0/19 deelgeneem. Ruan Conradie en JP Cooper het vir die SA Seuns 0/17 deelgeneem en JP Cooper en Estiaan Conradie het aan die SA Seuns 0/15 toernooi deelgeneem.
Die gimnasium het vanjaar met 'n funksie geopen om die nuwe gimnasium bekend te stel. Die gimnasium was betrokke by sportleerders se fiksheid asook met fiksheidstoetsing. Die gimnasium is tydens die opedag deur voornemende Klofies besoek.
Die eerste- en O/15A-span het albei die finaal gewen – die eerstespan teen Hoërskool Nelspruit en die O/15’s teen Hoërskool Menlopark. Op provinsiale vlak is ses spelers in die Gauteng-Noordspanne opgeneem.
In die NuPower/Tuks Reeks is die skool as algehele wenners aangewys – O/15A, O/16A en –B was wenners. Tydens dieTshwane-liga het al vyf spanne vir Gauteng gekwalifiseer. O/15A het gewen en O/19A was tweede. Na die Gauteng- en Top School’s Kampioenskap is tien Klofies in Gautengspanne opgeneem.
Die O/15A-span het die Topskole-toernooi gewen en is die beste O/15-netbalspan in die land. Die O/17A-span was tweede by dié toernooi. Somari Els (O/17) en Shenel Bouwer (O/18) word in hulle onderskeie ouderdomsgroepe onder die top 30 netbalspelers in Suid-Afrika aangewys. Lizanne Visser en Romé Dreyer is albei in die SA-Skolespan ingesluit.
Al die A-spanne wen hul ligas en dring deur na die Distriksfinaal waar Klofies in al 3 die Hoёrskole ouderdomsgroepe as D4-Distrikswenners aangewys word. Hoërskool Waterkloof wen vanjaar al die kompetisies waaraan die spanne deelneem: Die Grey Kollege Nasionale uitnodigingstoernooi vir Hoёrskole; die NuPower/Tuks Reeks; die D4-Distikskampioenskap en Hoërskool Waterkloof is ook die huidige Gauteng- en SA Top Skole Kampioene.
4 Klofies verwerf SA Skole-kleure: Jeandré du Randt (gr.11), Bernard Koekemoer (gr. 9), Marcel Roberts (gr. 10) en Jean-Pierre de la Rey (gr. 9). 6 Klofies verwerf SA Junior Nasionale kleure: Jeandré du Randt (gr.11), Roland Bezuidenhout (gr. 9), Marcel Roberts (gr. 10), Bernard Koekemoer (gr. 9), Sean-Luc de la Rey (gr. 8) en Suné Toit (gr. 8). IM Watu Kobese verwerf SA Senior Nasionale Kleure as lid van die SA A-span by die Wêreld Skaak-Olimpiade in Turkye. Twee Klofies verwerf die internasionale FIDE-skaaktitel, Kandidaat Meester: Jeandré du Randt en Marcel Roberts. Vier Klofies het internasionale FIDE skaaktitels verwerf: Internasionale Skaakmeester (IM) Watu Kobese, en Kandidaat Meesters (CM)Roland Bezuidenhout, (CM)Marcel Roberts en (CM)Jeandré du Randt. Die skool se skaak-organiseerder, mev. Marisa van der Merwe, word aangewys as “Shoprite Checkers Woman of the Year 2012” in die Opvoeder-kategorie – vir die MiniChess program en Moves for Life – die landswye skaak-ontwikkelingsprogram wat deur Hoërskool Waterkloof geïnisieer is en ondersteun word.
Die swemspan was wenners van die D-liga en skuif nou op na die C-liga.
Die O/15- en bo/15-seuns en dogters het weer die NuPower/Tuks Reeks gewen en ontvang ook die trofee as algehele wenners. Die seuns en dogters wen die Groot 5-toernooi in Nelspruit. Negentien spanne het aan die Gauteng-Noordliga deelgeneem.
20 dogters verwerf Gautengkleure en 9 dogters ontvang Protea – (SAMCA)-kleure in trompoppies.
Boet Erasmus-stadion
Die Boet Erasmus-stadion, later bekend as die OPRU-stadion, is 'n vervalle stadion in Somerstrand, Gqeberha, Suid-Afrika. Die stadion het 'n kapasiteit van 33 852 toeskouers gehad. Dit is na Boet Erasmus, 'n voormalige burgemeester van Port Elizabeth, genoem.
Die stadion is meestal vir rugbywedstryde gebruik, maar is ook vir sokker ingespan. "OPRU" staan vir "Oostelike Provinsie Rugbyunie", so genoem na die Magtige Olifante (Oostelike Provinsie) wat die stadion vir Curriebeker-wedstryde gebruik het.
Die stadion was die beoogde tuisveld van die Southern Spears, wat in 2006 aan die Curriebeker sou deelneem om vir die Superrugby van 2007 voor te berei. Die Southern Spears is egter nie in een van hierdie kompetisies toegelaat nie.
Die stadion is in Julie 2010 amptelik gesluit. Die Oostelike Provinsie Rugbyunie het alle wedstryde na die nuwer en moderner Nelson Mandelabaaistadion verskuif. Die laaste wedstryd wat op die veld gespeel is, was 'n vriendskaplike wedstryd teen die Blou Bulle op 3 Julie 2010.
Tweede Tempel
duimnael|180px|’n Model van Herodes se Tempel (’n restourasie van die Tweede Tempel) in die [[Israel-museum, 1966.]]
Boet Erasmus-stadion
Ná die sluiting is die stadion steeds vir amateur- en klubrugby aangewend, maar dit is ook later laat vaar. Rondlopers en diewe het die stadion stadig maar seker afgetakel. Slegs die strukture van beton het staande gebly. Die stadion se eienaar, die plaaslike munisipaliteit, het die privaatsektor vir voorstelle genader om die grond te herontwikkel.
Tweede Tempel
Geskiedenis
Die Tweede Tempel was aanvanklik ’n taamlik beskeie gebou wat deur ’n paar verbanne Joodse groepe gebou is wat van Babilon af na die Levant teruggekeer het. In die tyd van Herodes die Grote is dit egter heeltemal oorgebou en gerestoureer tot ’n groot en manjifieke struktuur. Nes die Babiloniërs die Eerste Tempel vernietig het, het die Romeine die Tweede Tempel en Jerusalem in 70 n.C. verwoes as vergelding vir die voortdurende Joodse opstande.
Gene Raymond
Gene Raymond (13 Augustus 1908 – 2 Mei 1998) was 'n Amerikaanse akteur en skrywer. Hy was bekend vir sy rolle in die rolprente Smartest Girl in Town (1936), Love on a Bet (1936), Million Dollar Weekend (1948), en Café Society (2016).
Louis Strydom
Louis Strydom (* 21 Oktober 1980, Welkom) is ’n Suid-Afrikaanse rugbyspeler wat vir die Griffons, Valke, Blou Bulle, Goue Leeus en Vrystaat uitgedraf het. Hy het in 2008-2009 vir die Franse klub Aviron bayonnais gespeel.
August II van Pole
Friedrich August I van Sakse, dikwels August die Sterke genoem (* 12 Mei 1670 in Dresden; † 1 Februarie 1733 in Warskou), was keurvors van Sakse (as Friedrich August I) asook vanaf 1697 koning van Pole en grootvors van Litaue (as August II) in 'n personele unie.
August II word as een van die skitterendste vorste van die laat 17de en vroeë 18de eeu beskou, veral wat sy hoofse pragvertoon en sy liefdeslewe met altesaam twintig maitresses betref, maar ook as prototipe van absolutistiese selfvertoning wat sy ambisieuse bouprojekte en versamelpassie betref. Hy het van Dresden 'n eersterangse metropool van die barokboukuns gemaak, terwyl die Keurvorstedom Sakse tydens sy heerskappy 'n ongekende ekonomiese, infrastrukturele en kulturele bloeitydperk beleef het.
Tegelykertyd het hy in die Groot Nordiese Oorlog verwikkel geraak waartydens hy die Poolse kroon vir goed gewen het. Nogtans het hy met sy onvermoë om ware hervormings te weeg te bring die pad vir nuwe oorloë en groeiende Russiese invloed in Pole berei. Na die regentskap van August II en sy seun August III word in Pole derhalwe ook as die "Saksiese Nag" verwys.
Italiaanse Wikipedia
Die Italiaanse uitgawe van Wikipedia word in Januarie 2002 geskep. Op 22 Januarie 2013 het dit reeds 1 000 000 artikels bevat, wat dit toe die vyfde grootste uitgawe van Wikipedia gemaak het, net na die Engelse, Duitse, Nederlandse en Franse Wikipedias. In Augustus 2005 steek dit die Spaanse en Portugese Wikipedias verby, waardeur dit die 8ste grootste Wikipedia word. Hierdie sprong is hoofsaaklik te danke aan 'n geoutomatiseerde opdatering wat die aantal artikels van 56 000 na 64 000 opstoot. Die groot bywerking staan bekend as operasie "Comuni spagnoli", wat artikels vir meer as 8 000 Spaanse distrikte skep. Op 8 September 2005 steek dit die Nederlandse Wikipedia verby en een dag later word die 100 000 artikelkerf bereik. Op 11 September steek hulle die Sweedse Wikipedia verby en word die 4de grootse taalweergawe danksy nog 'n geoutomatiseerde toevoeging van Franse distrikte.
Die wikipedia het tans artikels met meer as 1 242 000 geregistreerde gebruikers. Dit is tans die  grootste Wikipedia na die Engelse, Sweedse, Duitse, Nederlandse, Franse, Russiese, Waray-Waray en Cebuano uitgawes.
Teresa Palmer
Teresa Palmer (gebore 26 Februarie 1986) is 'n Australiese aktrise, vervaardiger, en skryfster. Sy is bekend vir haar rolle in die rolprente I Am Number Four (2011), Warm Bodies (2013), Lights Out (2016), en Hacksaw Ridge (2016).
Hlotse
Hlotse (ook bekend as Leribe) is 'n belangrike markdorp in Lesotho. Dit is geleë op die Hlotse-rivier, naby die grens met Suid-Afrika. Die dorp is in 1876 gestig deur 'n Britse sendeling, eerwaarde John Widdicombe. Dit was 'n koloniale sentrum tot Lesotho sy onafhanklikheid verkry het. Die bevolking in 2006 was 24 710.
Lamantyn
Die lamantyn of manatee (Trichechus) is 'n groot watersoogdier wat tot die familie Trichechidae behoort. Daar word geglo dat hul orde, Sirenia, meer as 50 miljoen jaar gelede van die ander vierbenige landsoogdiere geskei het; die diere wat die naaste aan hulle verwant is, is die olifante en die dassies.
Doegongs behoort ook tot die Sirenia en hulle noue verwantskap is onder meer te sien aan hul soortgelyke voorkoms: die twee families kan onderskei word deur hul skedel- en stertvorm. 'n Lamantyn se stert is in die vorm van 'n roeispaan, terwyl die doegong 'n gevurkte stert het.
Lamantyne is herbivore en bring die grootste deel van hul tyd in vlak water deur terwyl hul wei. Hulle lewe van waterplante, soos seegras, en kom in die varswatergebiede van Suid- en Sentraal-Amerika, in die Karibiese See en die Weskus van Afrika voor. Hierdie verspreiding dui ook die verskillende spesies aan: